4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 900256α της 26 Αυγ. /7 Σεπτ.  1954 (ΦΕΚ Β΄178) Περί τρόπου καλύψεως υπηρεσίας κατοικίας αξιωματικών μετεχόντων του Τ.Α.Α.Σ. Έχοντες υπ’ όψει: α)Το άρθρ. 5 του Ν.Δ. 2738/53 «περί τροποποιήσεως και συμπληρώσεως των περί Ταμείου Αλληλοβοηθείας Αξιωματικών Στρατού διατάξεων». β)Το άρθρ. 13 του Ν.Δ. 2906/54 «περί τροποποιήσεως και συμπληρώσεως του Α.Ν. 1536/50 «περί ιδρύσεως Αυτονόμου Οικοδομικού Οργανισμού Αξ/κών του Στρατού της Ξηράς, Θαλάσσης και Αέρος, γ)Τα υπ’ αριθ. 6/13/8.2.54 και 32/5/2.8.54 Πρακτικά του Δ.Σ. του Τ.Α.Α.Σ. και δ)Το υπ’ αριθ. 39/23.7.54 Πρακτικόν του Δ.Σ. του Α.Ο.Ο.Α., αποφασίζομεν: 1.Μόνιμοι εν ενεργεία Αξ/κοί όντες μέτοχοι του ΤΑΑΣ και έχοντες συμπεπληρωμένην 25ετή συμμετοχήν εις το Ταμείον τούτο, εμπίπτοντες δε εις τας διατάξεις του ΑΟΟΑ προς απόκτησιν κατοικίας ως μέλη αυτού, εφ’ όσον ήθελον ζητήσει κατοικίαν αξίας μείζονος εκείνης ην παρέχει η υπό του  ΑΟΟΑ καθωρισμένη   πίστωσις   δι’   έκαστον  Σελ. 702(β) Τεύχος 1388 Σελ. 26 βαθμόν, δύνανται να υποβάλωσιν εις τον ΑΟΟΑ δήλωσιν, εν η ρητώς να αναφέρηται ότι επιθυμούσι όπως η υπεραξία της κατοικίας των καλυφθή δια προκαταβολής παρεχομένης υπό του Τ.Α.Α.Σ. εις βάρος του κατά την έξοδον των εκ του Στρατεύματος δικαιουμένου βοηθήματος. 2.Η ανωτέρω προκαταβολή εν ουδεμιά περιπτώσει δύναται να υπερβή το βασικόν βοήθημα, όπερ κατά τας διατάξεις του υπ’ αριθ. 2190/52 Ν.Δ/τος θα εχορηγείτο εις τον ενδιαφερόμενον Αξ/κόν εν περιπτώσει εξόδου του εκ του Στρατεύματος κατά τον χρόνον της χορηγήσεως της προκαταβολής ταύτης. 3.Ο Α.Ο.Ο.Α. έχων υπ’ όψιν αίτησιν του ενδιαφερομένου δια την παροχήν κατοικίας Αξ/κού αξίας ανωτέρας της προβλεπομένης δια τον βαθμόν του πιστώσεως και λαμβάνων την κατά την παρ. 1 προβλεπομένην δήλωσιν τούτου περί αναλήψεως της συμπληρωματικής αξίας εκ του βοηθήματος Τ.Α.Α.Σ. υποχρεούται να ελέγξη λεπτομερώς άπαντα τα κατά την γνώμην του απαραίτητα στοιχεία και εν συνεχεία να αιτήσηται παρά του Τ.Α.Α.Σ. όπως τούτο θέση εις την διάθεσίν του εις πρώτην ζήτησίν του το ποσόν της υπεραξίας δια λογ/σμόν και εις βάρος του βοηθήματος του αιτούντος, όπερ κατά τ’ ανωτέρω δεν είναι δυνατόν να είναι ανώτερον του βασικού βοηθήματος. 4.Η αίτησις του ΑΟΟΑ προς ΤΑΑΣ δέον απαραιτήτως όπως συνοδεύηται με ανεπιφύλακτον δήλωσιν του ενδιαφερομένου δια την προκαταβολήν Αξ/κού περί παροχής εις τον ΑΟΟΑ της προκαταβολής εντόκου με τον κεκανονισμένον τόκον από της ημερομηνίας της εισπράξεως ταύτης υπό του ΑΟΟΑ μέχρι της οριστικής εξοφλήσεως, ήτις θα πραγματοποιηθή δια παρακρατήσεως του ποσού εκ του δικαιωθησομένου κατά την έξοδόν του εκ του Στρατεύματος συνολικού βοηθήματος (βάσει καθορισθησομένου υπό του ΤΑΑΣ υποδείγματος). Τα ανωτέρω έχουσιν εφαρμογήν και κατά τας περιπτώσεις,καθ’ ας ο ΑΟΟΑ κρίνη ότι δικαιούνται εις παροχήν διευκολύνσεων υπό τούτου Αξ/κοί αιτούντες συμπλήρωσιν ιδιοκτήτων οικιών των ή αγοράν μέσω ΑΟΟΑ ετοίμων κατοικιών. 52 36.Θ.β.4 Αυτόνομος Οικοδομικός Οργανισμός Αξιωματικών (Α.Ο.Ο.Α.) 